ai4bharat/Pralekha huggingface dataset:
সারওরসায়নমন্ত্রক
কেন্দ্রীয় মন্ত্রিসভা খরিফ মরশুমের জন্য  ফসফেটিক ও পটাশিক  সারের জন্য পুষ্টি ভিত্তিক ভর্তুকির  হার অনুমোদন করেছে
২০২২ সালের খরিফ মরশুমের জন্য এনবিএস বাবদ কেন্দ্রীয় মন্ত্রিসভা ৬০,৯৩৯ কোটি ২৯ লক্ষ টাকার ভর্তুকি অনুমোদন করেছে
আগের বছরের তুলনায় ব্যাগ পিছু ভর্তুকির হার বৃদ্ধি পেয়েছে ৫০ শতাংশ
নয়াদিল্লী, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে খরিফ মরশুমের জন্য  ফসফেটিক ও পটাশিক  সারের জন্য পুষ্টি ভিত্তিক ভর্তুকির  হার অনুমোদন করেছে।
আর্থিক প্রভাব :
২০২২ সালের খরিফ মরশুমের জন্য এনবিএস বাবদ কেন্দ্রীয় মন্ত্রিসভা ৬০,৯৩৯ কোটি ২৯ লক্ষ টাকার ভর্তুকি অনুমোদন করেছে। এই ভর্তুকির মধ্যে রয়েছে পণ্য পরিবহণের ভর্তুকি, দেশীয় সারের ক্ষেত্রে অতিরিক্ত সহায়তা এবং ডাই-অ্যামোনিয়াম ফসফেট  আমদানিবাবদ খরচ।
সুবিধা :
ডিএপি এবং তার কাঁচামালের আন্তর্জাতিক বাজারে মূল্য বৃদ্ধির ফলে সারের দাম বেড়ে গেছে। কেন্দ্রীয় মন্ত্রিসভা তাই সিদ্ধান্ত নিয়েছে বর্তমানে সারের ব্যাগ পিছু ১৬৫০ টাকার পরিবর্তে ২ হাজার ৫০১ টাকা ভর্তুকি দেওয়া হবে। অর্থাৎ গত বছরের তুলনায় ভর্তুকির হার বৃদ্ধি পেয়েছে ৫০ শতাংশ। আন্তর্জাতিক বাজারে ডিএপি এবং তার কাঁচামালের দাম প্রায় ৮০ শতাংশ বৃদ্ধি পেয়েছে। সরকারের এই সিদ্ধান্তের ফলে কৃষকরা প্রজ্ঞাপিত পি অ্যান্ড কে সার ভর্তুকি মূল্যে পাবেন। তারা কম মূল্যে এই সার কেনার সুযোগ পাওয়ার ফলে কৃষি ক্ষেত্রে সুবিধা হবে।
ভর্তুকি প্রদানের কৌশল এবং লক্ষ্য :
২০২২এর খরিফ মরশুমে এনবিএস-এর হারে পি অ্যান্ড কে সার দেওয়ার ফলে কৃষকরা সহজেই স্বল্প মূল্য সার কিনতে পারবেন।
প্রেক্ষাপট :
সরকার সার প্রস্তুতকারক এবং আমদানি কারকদের ভর্তুকি মূল্য দেওয়ার ফলে ইউরিয়া সহ ২৫ রকমের পি অ্যান্ড কে সার কৃষকরা স্বল্প মূল্যে পেয়ে থাকেন। সারের আন্তর্জাতিক বাজারে মূল্য বৃদ্ধির ফলে কৃষকের যাতে কোনো সমস্যা না হয় তার জন্যই সরকারের এই পদক্ষেপ।
CG/CB/NS
(Visitor Counter : 121
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চল উন্নয়ন মন্ত্রী ডঃ জিতেন্দ্র সিং আসামের মুখ্যমন্ত্রীর সঙ্গে কথা বলে বন্যায় সম্ভাব্য সবরকম সাহায্যের আশ্বাস দিয়েছেন
নয়াদিল্লি, ২৬ জুলাই, ২০২০
কেন্দ্রীয় উত্তর-পূর্বাঞ্চল উন্নয়ন প্রতিমন্ত্রী ডঃ জিতেন্দ্র সিং আজ আসামের মুখ্যমন্ত্রী শ্রী সর্বানন্দ সোনোয়ালের সঙ্গে টেলিফোনে কথা বলে মন্ত্রকের পক্ষ থেকে বন্যার প্রেক্ষিতে সবরকম সাহায্যের আশ্বাস দিয়ে বলেছেন বন্যা ও ভূমিধসে ক্ষতিগ্রস্ত পরিকাঠামোগুলির মেরামত ও পুনরায় আগের অবস্থায় ফিরিয়ে আনতে প্রয়োজনীয় উদ্যোগ নেওয়া হবে।
আসামের মুখ্যমন্ত্রীর সঙ্গে কথা বলার পর ডঃ জিতেন্দ্র সিং বলেন, উত্তর-পূর্বাঞ্চল পরিষদ এই রাজ্যে লাগাতার বৃষ্টি ও বন্যার প্রেক্ষিতে ক্ষতিগ্রস্ত পরিকাঠামোগুলির মেরামতে সম্ভাব্য সবরকম সাহায্য করবে।
ডঃ সিং আরও বলেন, উত্তর-পূর্বের মানুষের কল্যাণ-সাধন ও তাঁদের উদ্বেগ দূর করার বিষয়টিতে মোদী সরকার সর্বোচ্চ অগ্রাধিকার দেয়। তিনি আরও জানান, আসাম ও অরুণাচল প্রদেশ সহ উত্তর-পূর্বের অন্যান্য রাজ্যগুলিতে বন্যা পরিস্থিতির ওপর কেন্দ্রীয় সরকার নিরন্তর নজরদারি চালাচ্ছে। তিনি বলেন, প্রধানমন্ত্রী শ্রী নরেন্দ্র মোদী ব্যক্তিগতভাবে বন্যা পরিস্থিতি সম্পর্কে খোঁজখবর নিচ্ছেন এবং পরিস্থিতির ওপর নজর রাখছেন। উত্তর-পূর্বের রাজ্য সরকারগুলির সঙ্গেও তিনি নিরন্তর যোগাযোগ রেখে চলেছেন বলে ডঃ সিং জানান।
মন্ত্রী জানান, আসামে এবারের বন্যায় ৩০ জেলার প্রায় ৫৬ লক্ষ মানুষ বিশেষভাবে ক্ষতিগ্রস্ত হয়েছেন। রাজ্যে বন্যাজনিত কারণে মৃতের সংখ্যা ১২০-রও বেশি। মানুষের পাশাপাশি, বন্যপ্রাণীর ওপরও বন্যার প্রতিকূল প্রভাব পড়েছে। বন্যপ্রাণীদের উদ্ধারে কাজিরাঙ্গা অভয়ারণ্যে উদ্ধারকারী দল কাজ করছে এবং বন্যপ্রাণীদের জীবন বাঁচাতে সবরকম সহায়তা দেওয়া হচ্ছে।
এই প্রাকৃতিক বিপর্যয় মোকাবিলায় কেন্দ্র ও রাজ্য সরকারগুলি সমন্বয় বজায় রেখে কাজ করে চলেছে। কেন্দ্রীয় স্বরাষ্ট্র মন্ত্রী পরিস্থিতির ওপর নজর রাখছেন বলেও ডঃ সিং জানান।
(CG/BD/SB
রেলমন্ত্রক
ভারতীয় রেলে যাত্রীদের নিরাপত্তার জন্য রেল ও সি-ডিওটি টেলি যোগাযোগ ব্যবস্থার আধুনিকীকরণের কাজ করবে
নতুন দিল্লি, ২৮ এপ্রিল, ২০২২
রেল মন্ত্রক, সেন্টার ফর ডেভলপমেন্ট অফ টেলিম্যাটিক -এর সঙ্গে একটি সমঝোতাপত্রে স্বাক্ষর করেছে । এই সমঝোতাপত্র অনুযায়ী রেলের টেলি যোগাযোগ ব্যবস্থায় উন্নতি ঘটানো হবে, যার ফলে রেলযাত্রীদের সুরক্ষা নিশ্চিত হবে । সমঝোতাপত্র অনুযায়ী দুটি সংস্থা একযোগে যাত্রী সুরক্ষা নিশ্চিত করতে যে ব্যবস্থাগুলি গ্রহণ করবে সেগুলি হল : বিশ্বমানের এলটিই-আর ব্যবহার, মেক ইন ইন্ডিয়া নীতি অনুযায়ী ফাইভ জি প্রযুক্তির ব্যবহার, ইন্টারনেট অফ থিংস, মেশিন টু মেশিন অ্যাপলিকেশন, সুসংহত নেটওয়ার্ক ব্যবস্থাপনা, ওএসসি নজরদারি ব্যবস্থাপনা, ভিডিও কনফারেন্স সফটওয়্যার তৈরি, চ্যাটিং-এর জন্য বিশেষ অ্যাপ, রাউটার এবং সুইচ ।
সি-ডিওটি-র এক্সিকিউটিফ ডিরেক্টর শ্রী রাজকুমার উপাধ্যায় এবং রেল বোর্ডের টেলিকম শাখার শ্রীমতি অরুণা সিং সহ উভয় সংস্থার উচ্চপদস্থ আধিকারিকদের উপস্থিতিতে এই সমঝোতাপত্র স্বাক্ষরিত হয়েছে । এরফলে ট্রেন চলাচলের ক্ষেত্রে দেশীয় প্রযুক্তিতে ব্যয়সাশ্রয়ী মূল্যের সরঞ্জাম পাওয়া যাবে এবং কেন্দ্রের মেক ইন ইন্ডিয়া কর্মসূচির বাস্তবায়নে আরও একধাপ এগোনো সম্ভব হবে ।
CG/CB/RAB
(Visitor Counter : 114
অসামরিকবিমানপরিবহণমন্ত্রক
আগামীকাল ডিব্রুগড়-পাসিঘাট-লীলাবাড়ি –র মধ্যে বিমান চলাচলের সূচনা হতে চলেছে
নতুন দিল্লি, ১১ এপ্রিল, ২০২২
দেশের অন্য অংশের সঙ্গে উত্তর-পূর্বাঞ্চলের বিমান যোগাযোগকে আরও বাড়ানোর লক্ষ্যে অসামরিক বিমান পরিবহণ মন্ত্রক “উত্তর-পূর্বাঞ্চলে বিমান যোগাযোগ এবং বিমান পরিকাঠামো তৈরি করা” শীর্ষক একটি প্রকল্প অনুমোদন করেছে। উত্তর-পূর্ব রাজ্যে বিমান যোগাযোগের জন্য পরিকাঠামো গড়ে তোলা এবং এবিষয়ে প্রচারের জন্য এই উদ্যোগ নেওয়া হয়েছে। এই প্রকল্পের অঙ্গ হিসেবে আগামীকাল ভারতের তৈরি হ্যাল ডোরনিয়ার ডো-২২৮ –এর প্রথম বিমানটি আসামের ডিব্রুগড় থেকে অরুণাচল প্রদেশের পাসিঘাট পর্যন্ত চলাচল শুরু করবে। এছাড়াও আসামের লীলাবাড়িতে উত্তর-পূর্বাঞ্চলের জন্য প্রথম ফ্লাইং ট্রেনিং অর্গানাইজেশন  এর উদ্বোধন করা হবে।
আসাম এবং অরুণাচল প্রদেশের মুখ্যমন্ত্রী শ্রী হিমন্ত বিশ্ব শর্মা ও শ্রী পেমা খান্ডুর উপস্থিতিতে এর সূচনা করবেন আসামরিক বিমান পরিবহণ মন্ত্রী শ্রী জ্যোতিরাদিত্য এম সিন্ধিয়া। অসামরিক পরিবহণ মন্ত্রকের সচিব শ্রী রাজীব বনসল সহ অন্য শীর্ষ আধিকারিকরা উপস্থিত থাকবেন। উত্তর-পূর্বাঞ্চলের উন্নয়ন শুধুমাত্র কৌশলগত গুরুত্বই নয়, দেশের অগ্রগতিতে উল্লেখযোগ্য ভূমিকা পালন করে থাকে। উত্তর-পূর্বাঞ্চলের যোগাযোগ ব্যবস্থার উন্নতির প্রয়োজনে ‘উড়ে দেশ কা আম নাগরিক’, আঞ্চলিক যোগাযোগ প্রকল্পের আওতায় অসামরিক বিমান পরিবহণ মন্ত্রক বিশেষ গুরুত্ব দিয়েছে। এই অঞ্চলে আন্তঃ যোগাযোগ ব্যবস্থাপনার উন্নতিসাধনে উদ্যোগ নেওয়া হয়েছে। এক্ষেত্রে নতুন বিমানবন্দর গড়ে তোলা এবং পুরনো বিমানবন্দরগুলির সংস্কারসাধনও করা হচ্ছে।
CG/SS/SKD/
(Visitor Counter : 90
বিদ্যুৎমন্ত্রক
বিদ্যুৎ অপচয়ের পরিমাণ কমাতে বিদ্যুৎ মন্ত্রক বিদ্যুৎ বণ্টন সংস্থাগুলির শক্তি ক্ষেত্রের হিসেব রাখার কাজ বাধ্যতামূলক করেছে
নতুন দিল্লি, ১১ আক্টোবর ২০২১
বিদ্যুৎ ক্ষেত্রে সংস্কার সাধনের আওতায় বিদ্যুৎ বণ্টন সংস্থাগুলিকে নির্দিষ্ট সময় অন্তর শক্তি ক্ষেত্রের হিসেব রাখার কাজ চালিয়ে যাওয়া বাধ্যতামূলক করেছে বিদ্যুৎ মন্ত্রক।জ্বালানি সংরক্ষণ  আইন,২০০১এর নিয়মের আওতায় বিদ্যুৎ মন্ত্রকের অনুমোদন ক্রমে ব্যুরো অফ এনার্জি এফিসিয়েন্সি এই বিষয়ে বিজ্ঞপ্তি জারি করেছে।এখানে বলা হয়েছে বিদ্যুৎ বণ্টন সংস্থাগুলি তিন মাস অন্তর এই হিসেবের কাজ পরিচালনা করবে এবং ৬০ দিনের মধ্যে শক্তি ক্ষেত্রে যুক্ত কোন ব্যবস্থাপকের কাছ থেকে শংসাপত্র গ্রহণ করতে হবে।এমনকি একটি স্বাধীন স্বীকৃত শক্তি ক্ষেত্রের সঙ্গে যুক্ত পরীক্ষক সংস্থার মাধ্যমে বার্ষিক হিসেব পরীক্ষার কাজ করাতে হবে। এই দুটি প্রতিবেদন জন সমক্ষে আনতে হবে।হিসেবের এই প্রতিবেদনে বিভিন্ন শ্রেণীর উপভোক্তাদের বিদ্যুৎ-এর খরচ এবং একাধিক এলাকায় বণ্টন ও অপচয়ের বিস্তারিত তথ্য প্রদান করতে হবে।
কোথায় সব থেকে বেশি অপচয় হচ্ছে এবং চুরির ক্ষেত্র চিহ্নিত করে সংশোধনমূলক পদক্ষেপ গ্রহণ করতেও হবে। এই ধরনের অপচয় এবং চুরির জন্য কর্মকর্তাদের উপর দায়িত্ব বর্তাবে।ফলে বিদ্যুৎ বণ্টন সংস্থাগুলির বিদ্যুতের অপচয় কমানোর জন্য উপযুক্ত ব্যবস্থা নিতে সক্ষম হবে। এই উদ্যোগ দেশে জলবায়ু ক্ষেত্রে কর্মকাণ্ডে প্যারিস চুক্তির লক্ষ্য পূরণে সাহায্য করবে।এমনকি এই অপচয় বাঁচানোর ফলে বিদ্যুৎ বণ্টন সংস্থাগুলিকে আর্থিক দিক থেকে শক্তিশালী করে তুলবে।বিইই ন্যাশনাল অ্যাক্রিডিয়েটেট এনার্জি অডিটর এবং এনার্জি ম্যানেজারদের একটি ভাণ্ডার তৈরি করেছে, যারা বিদ্যুৎ ক্ষেত্রের হিসেব এবং অডিট রিপোর্ট তৈরিতে দক্ষ।এছাড়াও তারা ক্ষতি কমানোর জন্য সুপারিশ প্রদান এবং অন্যান্য প্রযুক্তিগত ব্যবস্থা গ্রহণেও সাহায্য করবে।
CG/SS
(Visitor Counter : 266
পর্যটনমন্ত্রক
পর্যটন মন্ত্রক ১১ – ১৩ই এপ্রিল “ট্যাপিং দ্য পোটেনশিয়াল অফ কাশ্মীর : অ্যানাদার ডে ইন প্যারাডাইস” শীর্ষক বিশেষ অনুষ্ঠানের আয়োজন করেছে
নতুন দিল্লি, ১০ই এপ্রিল, ২০২১
কেন্দ্রীয় পর্যটন মন্ত্রক, শ্রীনগরে ১১ – ১৩ই এপ্রিল পর্যটনের প্রসারের জন্য একটি অনুষ্ঠানের আয়োজন করেছে। “ট্যাপিং দ্য পোটেনশিয়াল অফ কাশ্মীর : অ্যানাদার ডে ইন প্যারাডাইস” শীর্ষক অনুষ্ঠানের উদ্বোধনী অধিবেশনে বক্তব্য রাখবেন জম্মু-কাশ্মীরের উপরাজ্যপাল শ্রী মনোজ সিনহা এবং কেন্দ্রীয় পর্যটন ও সংস্কৃতিক দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল। কেন্দ্রীয় পর্যটন মন্ত্রক, জম্মু – কাশ্মীর পর্যটন দপ্তর, শিল্প ও বাণিজ্য সংস্থা ফিকি এবং ইন্ডিয়ান গল্ফ ট্যুরিজম অ্যাসোসিয়েশন এই অনুষ্ঠানের আয়োজন করেছে। জম্মু – কাশ্মীরে সব ধরণের পর্যটনকে উৎসাহিত করতেই অনুষ্ঠানটির আয়োজন করা হয়েছে।
১১ থেকে ১৩ই এপ্রিল আলোচনা চক্র, ভার্চুয়াল ভ্রমণ, মতবিনিময় সহ পর্যটকদের আকৃষ্ট করতে বিভিন্ন অনুষ্ঠানের ব্যবস্থা করা হয়েছে। জম্মু – কাশ্মীর কেন্দ্রশাসিত অঞ্চলের পর্যটনের সম্ভাবনা নিয়ে বক্তারা বক্তব্য রাখবেন। ১২ই এপ্রিল পূর্ণাঙ্গ অধিবেশনে ‘পর্যটকদের চূড়ান্ত গন্তব্য কাশ্মীর’, ‘কাশ্মীরকে আরো স্মরণীয় করা’, ‘কাশ্মীরের পর্যটনের বৈচিত্র’ এবং ‘জাফরান’, ‘ওয়াজওয়ান’ , শিকারা’ - ‘পর্যটনের নানা উপাদন’ ౼ এই চারটি বিষয়ের ওপর প্যানেল আলোচনা হবে। এছাড়া কেনিয়া, ভিয়েতনাম, জর্জিয়ার কূটনীতিবিদরা সহ দেশের প্রথম সারির গল্ফ খেলোয়াড়রা একটি গল্ফ প্রতিযোগিতায় অংশ নেবেন।
CG/CB/SFS
(Visitor Counter : 128
কৃষিমন্ত্রক
মহিলা কৃষকদের সহায়তা প্রদান
নয়াদিল্লি, ০৩ ডিসেম্বর, ২০১৯
কেন্দ্রীয় গ্রামোন্নয়ন মন্ত্রক কৃষিক্ষেত্রে মহিলাদের স্বশক্তিকরণের লক্ষ্যে ‘মহিলা কিষাণ স্বশক্তিকরণ পরিযোজনা’  চালু করেছে। কৃষিকাজের মধ্যে দিয়ে যাতে মহিলারা তাঁদের জীবনযাত্রার মানোন্নয়ন ঘটাতে পারে সেই লক্ষ্যেই এই প্রকল্প চালু করা হয়েছে।
এমকেএসপি এই যোজনার আওতায় দেশের ২৪টি রাজ্যের ৮৪টি প্রকল্পের মাধ্যমে ৩৬ লক্ষের বেশি মহিলা সুবিধা পেয়েছেন। এরমধ্যে মহারাষ্ট্রের ১ লক্ষ ৮১ হাজার মহিলা এই সুবিধা পেয়েছেন। কেন্দ্রীয় সরকার এই যোজনার জন্য ৮৭৪.৪৮ কোটি টাকা বরাদ্ধ করেছে। যারমধ্যে মহারাষ্ট্রের জন্য বরাদ্দ হয়েছে ৫২.১৫ কোটি টাকা।
মহিলা কৃষকদের সহায়তা প্রদানের অঙ্গ হিসেবে কৃষি সহায়তা এবং কৃষি কল্যাণ দপ্তর ‘এগ্রি ক্লিনিক অ্যান্ড এগ্রি বিজনেস সেন্টার’, ‘জাতীয় খাদ্য সুরক্ষা মিশন’এর মতো একাধিক প্রকল্প চালু করেছে।
লোকসভায় আজ লিখিত উত্তরে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/SS/NS
(Visitor Counter : 156
উত্তর-পূর্বাঞ্চলেরউন্নয়নসংক্রান্তমন্ত্রক
উত্তর-পূর্বাঞ্চলের সাংস্কৃতি ও ঐতিহ্যের প্রসার
নয়াদিল্লি, ০৮ অগাস্ট, ২০২২
উত্তর-পূর্বাঞ্চল উন্নয়ন বিষয়ক মন্ত্রক ‘এনইসি প্রকল্প’-এর আওতায় উত্তর-পূর্বাঞ্চলের সামগ্রিক উন্নয়নের জন্য বিভিন্ন প্রস্তাব গ্রহণ করেছে। এর মধ্যে রয়েছে – সড়ক, বাণিজ্য সম্মেলন, কনভেনশন, আলোচনাসভা, কর্মশালা এবং বিশেষজ্ঞ সংবাদ মাধ্যমের প্রচারাভিযান ইত্যাদি।
‘গন্তব্য উত্তর-পূর্ব’ এই শিরোনামে উত্তর-পূর্বাঞ্চলের উন্নত শিল্পকলা ও সংস্কৃতি নিয়ে নানা সময়ে বিভিন্ন জায়গায় সফলভাবে প্রচার অনুষ্ঠানের আয়োজন করা হয়। এর মধ্যে ২০১৭ সালে চন্ডীগড়ে, ২০১৮ সালে দিল্লিতে ও ২০১৯ সালে বারাণসীতে উত্তর-পূর্বের বিভিন্ন শিল্পীরা অনুষ্ঠানে অংশ গ্রহণে সুযোগ পান। পাশাপাশি, তাঁরা ‘বি টু বি’ আলোচনাতেও যোগ দেন। এছাড়া, ২০২২ সালে ১০-১৩ এপ্রিল পর্যন্ত গুজরাটের মাধবপুরে আয়োজিত মাধবপুর ঘের উৎসবে উত্তর-পূর্ব ভারতের ৮টি রাজ্যের বিভিন্ন শিল্পীরা অংশগ্রহণ করেন। রানী রুক্মীণীর পরিবারের অংশ হিসাবে অরুণাচল প্রদেশের ৮৪ জনও এই অনুষ্ঠানে অংশ নেন।
পরবর্তীতে ভারত সরকারের সংস্কৃতি মন্ত্রকের অর্থানুকূল্যে জাতীয় সংস্কৃতি বিনিময় কর্মসূচির আয়োজন করা হয়। এতে সদস্য রাজ্যগুলির তরফে বিভিন্ন শিল্পকলা, প্রদর্শনী ও যাত্রা অনুষ্ঠিত হয়। ভারতের বৈচিত্র্যময় সংস্কৃতির অঙ্গ হিসাবে সাংস্কৃতিক চিন্তাভাবনা বিনিময়ের জন্য অন্যান্য অঞ্চল ও রাজ্যের শিল্পীদেরও এইসব অনুষ্ঠানে অংশগ্রহণে আমন্ত্রণ জানানো হয়।
‘আজাদি কা অমৃত মহোৎসব’, ‘আকাম – এক ভারত, শ্রেষ্ঠ ভারত’ অনুষ্ঠানের উদ্যোগ নেয় কেন্দ্রীয় শিক্ষা মন্ত্রক। এর ফলে, বিভিন্ন রাজ্য ও কেন্দ্রশাসিত অঞ্চলের পড়ুয়ারা অন্যান্য রাজ্য সফরে সুযোগ পাবেন। ২০২২ সালের জুন থেকে সেপ্টেম্বর মাস পর্যন্ত ৭৫০ জন স্কুল পড়ুয়া ও ৭৫০ জন কলেজ পড়ুয়া যাত্রার সময় বাদ দিয়ে বিভিন্ন রাজ্যে ৫ দিনের সফর করছে। এর থেকে ঐ রাজ্য বা কেন্দ্রশাসিত অঞ্চলগুলির সামাজিক ও সাংস্কৃতিক জীবন ধারার বিষয়ে নানা অভিজ্ঞতা অর্জন করবেন তাঁরা।
দক্ষতা উন্নয়ন মন্ত্রক আয়োজিত দক্ষ ভারত কর্মসূচি ও প্রধানমন্ত্রী কৌশল বিকাশ যোজনার আয়োজন করা হয়েছে। এতে ২০১৫ সাল থেকে এ বছরের ৩০ জুন পর্যন্ত উত্তর-পূর্বাঞ্চলের রাজ্যগুলির ৪ লক্ষ ৪১ হাজার প্রার্থীকে স্বল্পকালীন প্রশিক্ষণ দেওয়া হয়েছে। ৭ লক্ষ ২৫ হাজার প্রার্থীকে দেওয়া হয়েছে প্রাক্-শিক্ষা সংক্রান্ত মান্যতা। সমগ্র শিক্ষা প্রকল্পের আওতায় দেওয়া হচ্ছে বিদ্যালয় শিক্ষা ব্যবস্থার বৃত্তি শিক্ষা। এতে নবম থেকে দ্বাদশ শ্রেণীর স্কুল পড়ুয়াদের বৃত্তি শিক্ষার পাঠক্রম সম্পন্ন করার পর ন্যাশনাল স্কিল কোয়ালিফিকেশন ফ্রেমওয়ার্কের শংসাপত্র দেওয়া হচ্ছে। এই বৃত্তি শিক্ষা পাঠক্রমে যোগাযোগ, দক্ষতা, তথ্য ও যোগাযোগ এবং প্রযুক্তি বিষয়ক দক্ষতা, উদ্যোগ বিষয়ক দক্ষতা ও গ্রিন স্কিল – এর পাঠ দেওয়া হচ্ছে।
লোকসভায় এক লিখিত প্রশ্নের জবাবে এই তথ্য জানান উত্তর-পূর্বাঞ্চলের উন্নয়ন বিষয়ক মন্ত্রী শ্রী জি কিষাণ রেড্ডি।
PG/PM/SB
(Visitor Counter : 114
কয়লামন্ত্রক
পরিতক্ত কয়লা খনিতে পরিবেশ বান্ধব বিষয়সমূহের ব্যবহার
নতুন দিল্লি, ০৭ ফেব্রুয়ারি, ২০২২
দেশে বন্ধ, পরিতক্ত এবং বাতিল কয়লাখনির পরিসংখ্যান-
১ লা এপ্রিল,২০২১ পর্যন্ত পাওয়া হিসাব।
ইসিএল- মোট সংখ্যা-৮৪।
বিসিসিএল- মোট সংখ্যা-৪২।
সিসিএল-মোট সংখ্যা-২৯।
এনসিএল-মোট সংখ্যা-১।
ডাবলুসিএল- মোট সংখ্যা-৫৬।
এসইসিএল- মোট সংখ্যা-৬৬।
এমসিএল- মোট সংখ্যা- ২।
এনইসি- মোট সংখ্যা-৪।
এসসিসিএল-মোট সংখ্যা-৯।
নিরাপত্তা জনিত কারণ, কয়লার পরিমাণ কমে যাওয়া সহ প্রতিকূল ভূখনির অবস্থা ও আর্থিক ক্ষতির কথা বিবেচনা করে এই খনি গুলি বন্ধ, পরিতক্ত অথবা বাতিল করা হয়েছে।
এইসব খনি গুলিতে ফ্লাই অ্যাশ ভর্তি করা হয়েছে।
এর পাশাপাশি সেখানেই ইকো এবং মাইন ট্যুরিজম পার্কের উন্নয়ন করা হচ্ছে।
এছাড়া বনায়ন ও মৎস্যচাষ সহ অন্যান্য উদ্যোগ নেওয়া হয়েছে।
কোল ইন্ডিয়া লিমিটেড ওইসব এলাকায় সৌর বিদ্যুৎ প্রকল্পের সম্ভাবনা রয়েছে কিনা তাও বিবেচনা করে দেখছে।
আজ রাজ্যসভায় এক লিখিত প্রশ্নের জবাবে কেন্দ্রীয় কয়লা সংসদ বিষয়ক মন্ত্রী শ্রী প্রহ্লাদ যোশি এই তথ্য জানিয়েছেন।
CG/ SB
(Visitor Counter : 121
প্রধানমন্ত্রীরদপ্তর
‘গ্লোবাল সিটিজেন লাইভ’-তে প্রধানমন্ত্রীর ভিডিও বার্তা
নয়াদিল্লী, ২৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ২৫ ও ২৬ সেপ্টেম্বর ‘গ্লোবাল সিটিজেন লাইভ’-এর ২৪ ঘণ্টার এক অনুষ্ঠানে ভিডিও বার্তা দিয়েছেন। মুম্বাই, নিউ ইয়র্ক, প্যারিস, রিও ডি জেনেরিও, সিডনি, লস অ্যাঞ্জেলস, লাগোস এবং সিওল শহরকে যুক্ত করে এই অনুষ্ঠানের আয়োজন করা হয়।
প্রধানমন্ত্রী মহামারীর জেরে উদ্ভূত সমস্যাগুলির বিষয়ে বিস্তারিতভাবে বক্তব্য তুলে ধরেন। তিনি বলেন, আমরা যখন একত্রিত হব তখন আরও শক্তিশালী এবং আরও উন্নতি লাভ করবো। প্রধানমন্ত্রী আরও জানান, “আমরা এই সম্মিলিত প্রয়াসের ফল পেয়েছি, যখন আমাদের কোভিড-১৯ যোদ্ধা, চিকিৎসা, নার্স, স্বাস্থ্যকর্মীরা এই মহামারী মোকাবিলায় তাঁদের সেরাটা উজার করে দিয়েছেন। আমরা আমাদের বিজ্ঞানী ও উদ্ভাবকদের মধ্যে সেই চেতনাও লক্ষ্য করেছি, যাঁরা রেকর্ড সময়ের মধ্যে টিকা প্রস্তুত করেছিলেন।”
কোভিড-১৯ প্রসঙ্গ ছাড়াও প্রধানমন্ত্রী জানিয়েছেন, দরিদ্র অবস্থার সমস্যা অন্যতম চ্যালেঞ্জ। শ্রী মোদী উল্লেখ করেন যে দরিদ্র শ্রেণীর মানুষেরা সরকারের ওপর বেশি নির্ভরশীল। যখন দরিদ্ররা সরকারকে বিশ্বস্ত অংশীদার হিসেবে দেখতে শুরু করে, তখন দারিদ্রের বিরুদ্ধে লড়াই করা যায়। প্রধানমন্ত্রী বলেন, “বিশ্বস্ত অংশীদারদের সক্ষম করে তুলে, তাদের পরিকাঠামোগত সুযোগ-সুবিধা দিলে তারাই দারিদ্রের অসাধু চক্রকে চিরতরে বিনাশ করবে।”
প্রধানমন্ত্রী জানান যে দরিদ্রদের ক্ষমতায়ণের জন্য যখন উদ্যোগ নেওয়া হয়েছে তখন তারা দারিদ্রের বিরুদ্ধে লড়াই করার শক্তি পেয়েছে। তিনি দরিদ্রদের ক্ষমতায়ণের উদাহরণ হিসেবে ব্যাঙ্কিং লেনদেনের সুবিধা, লক্ষ লক্ষ মানুষকে সামাজিক সুরক্ষার আওতায় নিয়ে আসা, ৫০ কোটি ভারতীয়ের বিনামূল্যে ও মান সম্মত স্বাস্থ্য পরিষেবা প্রদানের বিষয়ে গৃহীত পদক্ষেপের কথা তুলে ধরেন।
শহর ও গ্রামে গৃহহীনদের জন্য ৩০ কোটি বাড়ির সম্পর্কে বলতে গিয়ে প্রধানমন্ত্রী জানান, এই বাড়িগুলি তাদের কাছে শুধুমাত্র একটি আশ্রয়স্থল নয়।তিনি বলেন, মাথার ওপর ছাদ মানুষকে মর্যাদা এনে দেয়। প্রতিটি পরিবারে পানীয় জলের সংযোগ, পরবর্তী প্রজন্মের পরিকাঠামের জন্য ১ ট্রিলিয়ন ডলারের বেশি খরচ করা, ৮০ কোটি নাগরিককে বিনামূল্যে খাদ্যশস্য সরবরাহ করা এবং অন্যান্য বিভিন্ন সাহায্য দান দারিদ্রের বিরুদ্ধে লড়াইকে আরও শক্তি যোগাবে বলে উল্লেখ করেন প্রধানমন্ত্রী।
শ্রী মোদী জলবায়ু পরিবর্তনের সমস্যা নিয়েও আলোচনা করেন এবং তিনি জানান যে, ‘জলবায়ু পরিবর্তন রুখতে সবচেয়ে সহজ ও সরল উপায় হল প্রকৃতির সঙ্গে সামঞ্জস্যপূর্ণ জীবনধারা পালন করা।’ “মহাত্মা গান্ধী”-কে বিশ্বের অন্যতম সেরা পরিবেশবীদ বলে অভিহিত করে প্রধানমন্ত্রী জানান বাপুজি কার্বনশূন্য জীবনধারার পথ দেখিয়েছিলেন। প্রধানমন্ত্রী বলেন, গান্ধীজি আমাদের কল্যাণে একাধিক পদক্ষেপ গ্রহণ করেছিলেন। মহাত্মা গান্ধীর প্রস্তাবিত ট্রাস্টিশিপের মতবাদ তুলে ধরে প্রধানমন্ত্রী জানান যে, ‘যেখানে আমরা সবাই এই পৃথিবীর অংশীদার সেখানে তার প্রতি দায়িত্ব সবার রয়েছে।’ প্রধানমন্ত্রী জানিয়েছেন ভারতই হল একমাত্র জি-২০ সদস্যভুক্ত দেশ যে প্যারিস জলবায়ু চুক্তির প্রতিশ্রুতি পালনের ওপর জোর দিয়েছে। প্রধানমন্ত্রী বলেন ভারত আন্তর্জাতিক সৌরজোট এবং দুর্যোগ মোকাবিলায় পরিকাঠামো গঠনে সমগ্র বিশ্বকে এক ছাতার তলায় নিয়ে আসতে সাহায্য করেছে।
CG/SS/NS
(
বৈদ্যুতিন ও তথ্যপ্রযুক্তি মন্ত্রক
এনআইইএলআইটি-এর মহানির্দেশক হিসেবে দায়িত্বভার গ্রহণ করেছেন ডঃ মদন মোহন ত্রিপাঠী
নতুন দিল্লি, ০২ ফেব্রুয়ারি, ২০২২
ডঃ মদন মোহনত্রিপাঠী সোমবার ন্যাশনাল ইনস্টিটিউট অফ ইলেকট্রনিক্স অ্যান্ড ইনফরমেশন টেকনোলজি -এর মহানির্দেশক হিসেবে দায়িত্বভার গ্রহণ করেছেন। কেন্দ্রীয় সরকারের বৈদ্যুতিন ও তথ্য প্রযুক্তি মন্ত্রকের আওতাধীন একটি স্বশাসিত সংস্থা হল এনআইইএলআইটি।
এর আগে ডঃ মদন মোহনত্রিপাঠী দিল্লি টেকনোলজিক্যাল ইউনিভার্সিটি -এর অধ্যাপক হিসেবে কর্মরত ছিলেন। ডিটিইউ-তে তিনি অভ্যন্তরীণ গুণমান নিশ্চিতকরণ গোষ্ঠী -এর নির্দেশক এবং ইন্টেলেকচুয়াল প্রপার্টি রাইটস সেলের আহ্বায়ক হিসেবে কাজ করেছেন।
১৯৯৪ সালে তিনি গান্ধীনগরে কেন্দ্রীয় সরকারের আণবিক শক্তি বিভাগের ইনস্টিটিউট ফর প্লাজমা রিসার্চ-এর গবেষক-বিজ্ঞানী হিসেবে কর্মজীবন শুরু করেন। একাধিক গবেষণা ও উন্নয়নমূলক প্রকল্পে ৫ বছর কাজ করেছেন। ১৯৯৯ সালে তিনি গোরক্ষপুরে সেন্টার ফর ইলেকট্রনিক্স ডিজাইন অ্যান্ড টেকনোলজি অফ ইন্ডিয়ায় বরিষ্ঠ ডিজাইন ইঞ্জিনিয়ার হিসেবে কাজে যোগ দেন। তথ্য, বৈদ্যুতিন এবং যোগাযোগ প্রযুক্তি ক্ষেত্রে উন্নয়নমূলক প্রকল্প এবং একাধিক ডিজাইন কর্মকাণ্ডে ১০ বছর কাজ করেছেন। ২০০৯ থেকে ২০১২ সাল পর্যন্ত তিনি এনআইইএলআইটি-এর প্রধান কার্যালয়ে যুগ্ম অধিকর্তা ছিলেন। এখানে তিনি দেশের নাগরিকদের ডিজিটাইজেশন ও বায়োমেট্রিক ক্যাপচার , আইইসিটি দক্ষতা বিকাশের ক্ষেত্রে মানব সম্পদের উন্নয়ন, আইসিটি ভিত্তিক দক্ষতা পরীক্ষা ও শংসাপত্র প্রদানের মতো বিভিন্ন প্রকল্পে কাজ করেছেন।
CG/SS/SKD/
(Visitor Counter : 92
প্রধানমন্ত্রীরদপ্তর
আগামীকাল মনোরমা নিউজ কনক্লেভে ভাষণ দেবেন প্রধানমন্ত্রী
নয়াদিল্লি, ২৯ আগস্ট, ২০১৯
প্রধানমন্ত্রী শ্রী নরেন্দ্র মোদী আগামীকাল সকাল ১০টায় ভিডিও কনফারেন্সের মাধ্যমে মনোরমা নিউজ কনক্লেভ ২০১৯ – এ ভাষণ দেবেন। এই কনক্লেভটি কেরলের কোচি-তে অনুষ্ঠিত হচ্ছে এবং আয়োজন করেছে মালায়লম মনোরমা কোম্পানি লিমিটেড।
SSS/SB
(Visitor Counter : 77
কেন্দ্রীয়মন্ত্রিসভা
কেন্দ্রীয় মন্ত্রিসভা জিএসটি নেটওয়ার্কের সরকারি মালিকানা বৃদ্ধির সিদ্ধান্ত অনুমোদন করেছে
নয়াদিল্লি, ২৬ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের  বৈঠকে অভিন্ন পণ্য ও পরিষেবা কর  সংক্রান্ত নেটওয়ার্কের সরকারি মালিকানা বৃদ্ধির সিদ্ধান্ত অনুমোদিত হয়েছে। জিএসটিএন-এর যে ৫১ শতাংশ ইক্যুইটি অ-সরকারি প্রতিষ্ঠানগুলির হাতে রয়েছে, কেন্দ্র এবং রাজ্য সরকার সমানভাবে তা অধিগ্রহণ করবে। এছাড়া, জিএসটিএন বোর্ডকে বিভিন্ন বেসরকারি কোম্পানির মালিকানাধীন ইক্যুইটিগুলি অধিগ্রহণের প্রক্রিয়া শুরু করার অনুমোদনও দেওয়া হয়েছে। পুনর্গঠিত জিএসটিএন-এ কেন্দ্রীয় সরকারের ৫০ শতাংশ এবং রাজ্য সরকারগুলির ৫০ শতাংশ ইক্যুইটি মালিকানা থাকবে। জিএসটিএন বোর্ডের পুনর্গঠনের জন্য কেন্দ্রীয় সরকারের তিনজন অধিকর্তা এবং রাজ্যগুলির তিনজন অধিকর্তা নিয়োগ করা হবে। অন্য তিনজন নিরপেক্ষ অধিকর্তাকে জিএসটিএন বোর্ডের পক্ষ থেকে নিয়োগ করা হবে। এই বোর্ডের একজন চেয়ারম্যান এবং একজন মুখ্য কার্যনির্বাহী আধিকারিক থাকবেন। এই বোর্ডের মোট অধিকর্তার সংখ্যা হবে ১১।
CG/PB/DM/…
(Visitor Counter : 89
ক্রেতা, খাদ্যএবংগণবন্টনমন্ত্রক
কেন্দ্রীয় উপভোক্তা বিষয়ক, খাদ্য ও গণবন্টন মন্ত্রী শ্রী রামবিলাস পাসোয়ান ভারতীয় মানক ব্যুরোর পক্ষ থেকে ৬০তম বিশ্ব মানক দিবস উদযাপন অনুষ্ঠানের সূচনা করলেন
নয়াদিল্লি, ১৪ অক্টোবর, ২০১৯
কেন্দ্রীয় উপভোক্তা বিষয়ক, খাদ্য ও গণবন্টন মন্ত্রী শ্রী রামবিলাস পাসোয়ান আজ নতুন দিল্লিতে এক অনুষ্ঠানে ভারতীয় মানক ব্যুরোর  পক্ষ থেকে বিশ্ব মানক দিবস উদযাপনের সূচনা করেন। এবারের মানক দিবসের মূল ভাবনা হল - ‘ভিডিও স্ট্যান্ডার্ডস ক্রিয়েট আ গ্লোবাল স্টেজ’। ভারতীয় পরিপ্রেক্ষিতে এবারের মূল ভাবনার অত্যন্ত প্রাসঙ্গিকতা রয়েছে কারণ, ভারতে বিনোদন ও গণমাধ্যম সংক্রান্ত বাজারের দ্রুত বিকাশ ঘটছে এবং আশা করা হচ্ছে বার্ষিক ১১ শতাংশের বেশি হারে বিকাশের এই ধারা বজায় থাকবে। দ্রুত এই বিকাশের ফলে ভারতের গণমাধ্যম ও বিনোদন শিল্প ২০২৩ নাগাদ ৪ লক্ষ ৫১ হাজার ৩৭৩ কোটি টাকার বাজারে পরিণত হবে।
সভাপতির ভাষণে শ্রী পাসোয়ান ভারতীয় মানক ব্যুরোর আধিকারিকদের প্রয়াসের প্রশংসা করে বলেন, ভারতে বিশ্বমানের বেশ কয়েকটি আধুনিক গবেষণাগার রয়েছে। বিশ্ব মানক ও মাপকাঠি প্রণয়নের ক্ষেত্রে ভারতীয় মানক ব্যুরোকে অগ্রণী ভূমিকা পালনে উৎসাহিত করে মন্ত্রী বলেন, এই ব্যুরোকে আস্থা ও গুণমানের সমার্থক হয়ে উঠতে নতুন নতুন পন্থাপদ্ধতি খুঁজে বের করতে হবে। ব্যুরোর কাজকর্মে তিনি ব্যক্তিগতভাবে নজর রাখেন বলে জানিয়ে শ্রী পাসোয়ান বলেন, বিভিন্ন ক্ষেত্রেই ব্যুরোর কাজকর্মের সঠিক মূল্যায়ন হয় না। এজন্য তিনি আধিকারিকদের এই সংস্থার কাজকর্ম আরও বেশি করে প্রচারের পরামর্শ দেন যাতে ব্যুরোর গুণমানসম্পন্ন মানক সম্পর্কে সাধারণ মানুষ আরও বেশি সচেতন হতে পারেন।
তিনি জানান, ১০০টি স্মার্ট শহরের জলের গুণমান নিয়ে ক্রমতালিকা তৈরির লক্ষ্যে মন্ত্রক কাজ করছে। আগামী তিন মাসের মধ্যেই এ ধরনের ক্রমতালিকা তৈরির কাজ শেষ হবে। দেশের সমস্ত জেলাতেও জলের গুণমান নিয়ে আগামী ছ’মাসের মধ্যে ক্রমতালিকা তৈরি করা হবে। পরিশ্রুত পানীয় জল এক জনপ্রিয় অভিযানে পরিণত হতে চলেছে বলে মন্তব্য করে শ্রী পাসোয়ান বলেন, পানীয় জলের মাপকাঠি বাধ্যতামূলক করার জন্য তিনি সমস্ত রাজ্যের মুখ্যমন্ত্রীদের চিঠি দিয়েছেন। দীপাবলি উৎসবের সময় বিভিন্ন ধরনের নিম্ন গুণমানবিশিষ্ট পণ্য ভারতীয় বাজারে প্রবেশ করে। কিন্তু ভারতীয় মানক ব্যবস্থা সঠিকভাবে প্রয়োগ করা হয় না। এক্ষেত্রে ভারতীয় মানক ব্যবস্থাকে আরও ভালোভাবে প্রয়োগ করতে সংশ্লিষ্ট সকলকে একযোগে কাজ করতে হবে বলেও তিনি জানান।
অনুষ্ঠানে মন্ত্রকের সচিব শ্রী অবিনাশ কে শ্রীবাস্তব ‘এক দেশ এক মানক’ ব্যবস্থা গড়ে তোলার লক্ষ্যে মানক ব্যুরোর পরিকল্পনা প্রসঙ্গে জানান, সংস্থাটি এখন একবার ব্যবহারযোগ্য প্লাস্টিক বর্জনের বিকল্প বিভিন্ন পন্থা নিয়ে কাজ করছে। পানীয় জলের পাইপের মান সুনিশ্চিত করার লক্ষ্যে কাজ করছে। সোনার হলমার্ক ব্যবস্থা সুনিশ্চিত করেছে। মানক ব্যুরোর মহানির্দেশক শ্রী রোহিত কুমার পারমার বলেন, পণ্যের মানক সর্বদাই গুরুত্বপূর্ণ ভূমিকা পালন করে। এবারের বিশ্ব মানক দিবসের মূল ভাবনা মোবাইল ফোন ও অন্যান্য বৈদ্যুতিন সাজসরঞ্জামের ক্ষেত্রে অত্যন্ত প্রাসঙ্গিক।
CG/BD/DM
(Visitor Counter : 65
প্রধানমন্ত্রীরদপ্তর
করোনার টীকা, ওষুধ, সংক্রমণ শনাক্তকরণ ও পরীক্ষা – নিরীক্ষার ওপর গঠিত টাস্কফোর্সের বৈঠকে প্রধানমন্ত্রীর পৌরহিত্য
নতুন দিল্লি, ৫ মে, ২০২০
প্রধানমন্ত্রী শ্রী নরেন্দ্র মোদী আজ ভারতের টীকা ও ওষুধ উদ্ভাবন এবং সংক্রমণ ও পরীক্ষা নিরীক্ষা সহ বিভিন্ন উদ্যোগের সর্বশেষ পরিস্থিতির বিস্তারিত পর্যালোচনা করেছেন। ভারতের যে সমস্ত সংস্থা টীকা তৈরি করে, তাদের গুণমান, উৎপাদন ক্ষমতা এবং আন্তর্জাতিক স্তরে উপস্থিতি আজ সমাদৃত। টীকার উদ্ভাবনের গবেষণা সম্পর্কে এই বৈঠকে বিস্তারিত আলোচনা হয়েছে। দেশের শিক্ষাবিদ এবং নতুন উদ্যোগ  সংস্থাগুলি একাজে পথপ্রদর্শকের ভূমিকা পালন করছে। করোনার টীকা উদ্ভাবনের জন্য ৩০টির বেশি সংস্থায় টীকা নিয়ে কাজ চলছে। এর মধ্যে কয়েকটি টীকা পরীক্ষা নিরীক্ষার পর্যায়ে রয়েছে।
একইভাবে ওষুধ আবিষ্কারের ক্ষেত্রে ৩ রকমের পন্থা নেওয়া হয়েছে। প্রথমত, কিছু ওষুধ করোনা সংক্রমিতদের ওপর প্রয়োগ করার উদ্যোগ গ্রহণ করা হয়েছে। এধরণের ৪টি ওষুধ নিয়ে চিকিৎসকরা কাজ করছেন। দ্বিতীয় পন্থাটি হল, নতুন ওষুধ আবিষ্কার করা এবং গবেষণাগারগুলিতে উপাদানগুলির বিন্যাসে পরিবর্তন ঘটিয়ে তা কিভাবে কার্যকর করা যাবে, সেই নিয়ে পরীক্ষা চালিয়ে যাওয়া। তৃতীয় উদ্যোগটি হল যে সমস্ত উদ্ভিদের নির্যাসের ভাইরাস প্রতিরোধী ক্ষমতা রয়েছে, সেগুলি নিয়ে কাজ করা।
সংক্রমণ শনাক্তকরণ এবং পরীক্ষা নিরীক্ষার বিষয়ে আরটি–পিসিআর এবং অ্যান্টিবডি শনাক্তকরণের মাধ্যমে বিভিন্ন গবেষণাগার এবং স্টার্ট-আপ সংস্থাগুলি নতুন নতুন পরীক্ষা নিয়ে কাজ করছে। দেশের সমস্ত গবেষণাগারগুলিকে যুক্ত করার ফলে এই ধরণের পরীক্ষার কাজে গতি এসেছে। বৈঠকে ভারতীয় স্টার্ট-আপ এবং শিল্পোদ্যোগীরা জানিয়েছেন, বিদেশ থেকে বিক্রিয়ক আনার ক্ষেত্রে বেশ সমস্যা দেখা দিচ্ছে। এক্ষেত্রে দীর্ঘমেয়াদী পরীক্ষা – নিরীক্ষার ওপর বেশি জোর দেওয়া হচ্ছে। প্রধানমন্ত্রী, পর্যালোচনা করে বলেন, দেশে এখন শিক্ষাবিদ, শিল্পসংস্থা এবং সরকারী উদ্যোগে একযোগে অভূতপূর্ব কাজ চলছে। এই প্রক্রিয়াকে দক্ষভাবে পরিচালনা করতে হবে। যে সমন্বয় এবং দ্রুততার সঙ্গে পুরো কাজ হচ্ছে,প্রধানমন্ত্রী তা স্যান্ডার্ড অপারেটিং প্রসিডিওর হিসেবে গড়ে তুলতে চান। তিনি বলেন, সঙ্কটের এই সময়ে যেভাবে কাজ করা হচ্ছে, বিজ্ঞানের গবেষণায় ভবিষ্যতে এই ধারাটি বজায় রাখতে হবে।
কম্পিউটার সায়েন্স, রসায়ন বিদ্যা এবং জৈবপ্রযুক্তির বৈজ্ঞানিকরা যেভাবে নতুন ওষুধ আবিষ্কারের কাজে একজোট হয়েছেন, প্রধানমন্ত্রী, তার প্রশংসা করেন। কম্পিউটার সায়েন্সের মাধ্যমে গবেষণাগারগুলির বিন্যাস এবং পরীক্ষা নিরীক্ষার মধ্যে যোগ স্থাপন করে, তিনি এই বিষয়ে একটি হ্যাকাথন আয়োজন করার পরামর্শ দেন। হ্যাকাথনে যারা সফল হবেন, বিভিন স্টার্ট-আপ সংস্থা, সেগুলি নিয়ে কাজ করবে।
মূল বিষয় থেকে বিজ্ঞানের প্রয়োগের ধারা নিয়ে যেভাবে ভারতীয় বিজ্ঞানী এবং শিল্পসংস্থাগুলি কাজ করছে, প্রধানমন্ত্রী, তাতে উচ্ছ্বসিত হন। এই ধরণের সাফল্য, মৌলিকতা এবং উদ্দেশ্য সাধনের উদ্যোগ ভবিষ্যতেও আমাদের বজায় রাখতে হবে। তাহলেই বিজ্ঞানে আমরা কাউকে অনুসরণ না করে বিশ্বসেরা হয়ে উঠবো।
(CG/CB/SFS